FSB susține că a dejucat un "atentat al serviciilor secrete ucrainene" în regiunea Zaporojie
Serviciul federal de securitate (FSB) al Rusiei a afirmat vineri că a dejucat un atentat pus la cale, potrivit Moscovei, de serviciile speciale ucrainene în regiunea Zaporojie (sudul Ucrainei), controlată parţial de Rusia, transmite AFP, transmite Agerpres.
'Un atentat care era planificat la Berdiansk, în regiunea Zaporojie, de către serviciile speciale ucrainene cu ajutorul unui cetăţean rus pe care îl recrutaseră (…) a fost dejucat', indică FSB într-un comunicat.
Cetăţeanul rus, născut în 1974, fusese implicat în moartea unui ofiţer al armatei ruse într-o explozie în octombrie 2023, afirmă serviciul de securitate, care îl mai acuză că a transmis 'inamicului' date despre poziţii ale forţelor ruse.
'El a deschis focul în timpul unei tentative de arestare şi a fost ucis de tiruri de ripostă', adaugă FSB, precizând că de la locul faptei au fost capturate un pistol şi muniţii.
Un dispozitiv exploziv artizanal a fost descoperit la domiciliul său, conform aceleiaşi surse.
Regiunea Zaporojie este, alături de Herson, Doneţk şi Lugansk, unul din cele patru teritorii anexate de Rusia în 2022, chiar dacă armata rusă nu le controlează în întregime.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank